**Ministerul Mediului, Apelor și Pădurilor**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 19686/ 12313/ \_\_\_\_\_\_

**PROIECT** **DECIZIA ETAPEI DE ÎNCADRARE**

**NR. \_\_\_ din \_\_\_\_\_\_**

Ca urmare a solicitării de emitere a acordului de mediu adresate de **COMUNA VULCANA-BAI – prin reprezentantul sau, EMIL DRAGHICI - primar**,cu sediul în com. Vulcana-Bai, str. Vlad Tepes, nr. 18, jud. Dambovita, înregistrată la sediul Agenției pentru Protecția Mediului (APM) Dâmbovița cu nr. nr. 19686 din 17.12.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 30.04.2020 că proiectul **”Refacere pod “Moara”si pod “Noroaia” in satul Vulcana-Bai.”**, propus a fi amplasat în com. Vulcana-Bai, sat Vulcana-Bai, str. Noroaia, jud. Dambovita, **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

1. ***Caracteristicile proiectelor***

a) ***mărimea proiectului***:

 Podul existent traversează pârâul Vulcana și este amplasat pe Strada Noroaia, care se desprinde din strada Vlad Ţepeş. Podul are atat deschiderea, cat si lungimea de 9,75 m. Lățimea podului este de 3 m, iar cea a părţii carosabile este de 2,70 m.

 Suprastructura este alcătuită 4 şine metalice de cale ferată, amplasate la 60 cm distanţă si două ţevi metalice cu diametrul de 100 mm, amplasate la marginea suprastructurii, pe care sunt aşezate panouri metalice casetate. Ca schemă statică, suprastructura este o grindă simplu rezemată, calea de acces fiind realizată din panourile metalice. Podul nu are trotuare, circulaţia pietonilor făcându-se pe partea carosabilă. Există parapete pietonale metalice realizate din stâlpi şi mână curentă. Nu există parapete de siguranţă.

 Există două culee simple din lemn, cu piloţi de rezistenţă şi căptuşeală din dulapi, dar şinele metalice de cale ferată sunt aşezate direct pe pământ, în spatele culeelor. Podul este drept și traverseaza pârâul Vulcana.

 Racordarea cu terasamentele se face direct, prin intermediul malurilor pârâului Vulcana, pe malul drept. Pe malul stang, culeea are aripi din dulapi din lemn. Nu există casiuri pentru scurgerea apelor şi scări pentru accesul sub pod si nici rosturi de dilataţie.

 Ţinând seama de starea avansată de degradare şi având în vedere că podul a fost realizat artizanal, fara element de consolidare. se propune demolarea podului existent si execuţia umui nou pod pe acelaşi amplasament, Circulaţia rutieră se va desfacura în perioada construirii noului pod pe o variantă provizorie.

 Se propune realizarea unui nou pod pe grinzi prefabricate, cu cale direct pe structura suprabetonata.

 Podul va avea cu un singur fir de circulatie, cu o deschidere de 10 m si He=2,55 m, rezultand 2 culei cu elevatia He=2,50 m, L=6,40 m. Calea de rulare carosabila va avea 4,87 m, fara trotuare. Se adopta fundare directa pe radier comun.

 Culeele vor fi incastrate in maluri pe locul vechilor structuri care se vor demola integral, conform expertizei la exigenta A4-poduri si se vor funda pe radier comun avand 2,10 m x 7,40 m x 1,5 m, ingropate in talveg si executate conexat cu acelasi beton gros de 0.5 m intre culee.

Lateral culeelor se vor executate 4 aripi fundate independent, cu lungime de 4 m fiecare, cu elevatie de 2 m sistem de gabioane, incastrate in mal. Aripile vor respecta prevederile Normativ P 19-2003 privind adaptarea la teren a proiectelor tip de podete pentru drumuri si se vor atasa culeelor, pe fundatii proprii. Pe tot talvegul, de la inceputul aripilor amonte se va executa radier comun din beton cu grosime de 50 cm. Radierul comun se va sfarsi aval, printr-o rizberma bolovani.

 Alegerea grinzilor simplu rezemate s-a facut pe baza Normativului privind alcatuirea si calculul structurilor de poduri si podete de sosea cu suprastructuri monolit si prefabricate Indicativ PD 165-2000. Toate amenajarile prevazute au mai avut la baza si standardele EUROCOD 2,6 si 7. Culeile alese sunt culei masive nearmate decat in zona cuzinetilor.

 Pe baza nivelurilor maxime pentru debitul de calcul Q5% = 43.7 mc/s in regim nemodificat s-a trasat zona de inundabilitate pe planul de situatie cu lucrari existente, din care a reiesit ca in regim neamenajat pentru debitul de calcul Q 5% = 43.7 mc/s in mare parte zona podului este inundabila, inclusiv Strada Noroaia, aval de pod.

 **Caracteristici**

* Lungime totala = 11,20 m (cap culee la intrados)
* Inaltimea podului He = 2.50 m (rost elevatie fundatie- bancheta cuzinet culee)
* Deschideri = 1
* Lungimea unei deschideri = 10 m
* Latime parte carosabila = 4.87 m – 1 fir de circulatie fara trotuare
* Latime totala suprastructura = 5.37 m
* 4 aripi sistem gabion de 4 m lungime fiecare
* Rampa Est: L=21 m, l=4 m
* Rampa Vest: L=5 m
* Cota talveg regim amenajat = 388,146 m
* Cota inferioara suprastructura = 390,646 m
	+ - Rampa Est: L=21 m, l=4 m -se modernizeaza.
		- Rampa Vest: L = 5 m - se balasteaza.
		- Solutia suprastructura pe grinzi monolite prefabricate GP42-10 din beton armat.
		- Elevatia culeilor: He=2.50 m, L=6,40 m

 Pentru a asigura tranzitarea debitului de calcul, s-au efectuat calcule de dimensionare a secţiunii, verificând capacitatea albiilor naturale, caracteristicile unei secţiuni stabile.

Secţiunea de reprofilare s-a stabilit la o secţiune trapezoidală cu taluzuri la mal de 2:1, inaltimea minima H = 2.8 m, in care albia reprofilată este de 9,20 m la bază, pe o suprafata S = 851 m2.

 Pe o distanta de 40 de metri, 30 amonte de pod si 10 metri aval de pod, se propune un radier de beton de 15 cm. Cota talvegului in regim amenajat nu se va modifica.

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: terenul ce urmeaza a fi ocupat de lucrarile proiectate apartine in intregime domeniului public al com. Vulcana-Bai, sat Vulcana-Bai, str. Noroaia, jud. Dambovita; categoria de folosinta – drum.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

 c) zonele montane şi cele împădurite: nu este cazul;

 d) parcurile şi rezervaţiile naturale: nu este cazul;

 e) ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul - lucrările propuse se află într-o zonă cu locuinţe individuale;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului;

 d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice.

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

 - se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

 - se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale O.U.G. nr. 68/2016 pentru modificarea si completarea Legii nr. 211/2011, privind regimul deşeurilor.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV,**

**Mircea Nistor**

**Șef Serviciu A.A.A, Întocmit,**

 Maria Morcoașe consilier A.A.A. Andrei Valentin Calinescu

**Sef Serviciu C.F.M.**

Elena Ivascu consilier C.F.M. Cornelia Vlaicu